Folketing
2008-06-04

FN’s generalsekretær vil samtidig få et katalog over de 100 nye løfter, som vil understrege nødvendigheden af konkret handling på alle niveauer. Kvinders manglende adgang til reproduktiv sundhed og rettigheder er en helt central del af udfordringerne for den bredere ligestillingsdagsorden. Regeringens globale kampagne hænger tæt sammen med den høje prioritering af indsatsen for reproduktiv sundhed og rettigheder. Uden styrkede rettigheder til at bestemme over deres egen krop vil kvinder i fattige lande ikke kunne blive en drivkraft for udvikling. Potentialet vil ikke kunne blive udnyttet, og fattigdommen vil ikke blive reduceret. Det er den onde cirkel, vi skal bryde med dansk udviklingsbistand.